# Általános információk:

**Tanterv:**  Településmérnöki mesterképzési szak

**Tantárgy neve: Tájtervezés**

**Tantárgy kódja:** EPM239ML

**Szemeszter:** 3

**Kreditek száma:** 5

**A heti órák elosztása:** 0/4/0

**Értékelés:** félévközi jegy (f)

**Előfeltételek: -**

Tantárgyfelelős: Dr. Heidecker Adél, adjunktus

 Iroda: 7624 Pécs, Boszorkány u. 2. B-328

 E-mail: heidecker.adel@mik.pte.hu

**Oktató:** Dr. Pécz Tibor, tudományos főmunkatárs

 Iroda: 7624 Pécs, Boszorkány u. 2. B-007

 E-mail: pecz.tibor@mik.pte.hu

## Tárgyleírás

## A hallgatók megismerik a városi környezeti tervezés alapjait és a városi környezetben használatos szemléletformálási eszközöket, az ehhez fűződő szakági, illetve az idetartozó építészeti munkát. A táj fogalmának megismerése, alapkategóriái, fejlődése és kezelése a települések tágabb környezetének szinten tartását és fenntartható fejlődését biztosítják. Felsorolásra kerülnek a városi környezet elemei, ezek vizsgálati és bemutatási lehetőségei, tervezési szempontjai. Az építész és a tájépítész kapcsolata a közösségi területeken, a sűrűn lakott településeken.

## Oktatás célja

A tárgy célja a településmérnökök számára a tájtervezési és településtervezési munkákhoz szükséges zöldfelületi elemek típusainak, jellemzőinek megismerése és a velük kapcsolatos problémák elemzése, megoldása.

## Tantárgy tartalma

## Megismerik a növény habitusokat, a zöld környezet tervezésének alapvető szempontjait, építészeti vonatkozásait is érintve.

## Tájtervezési alapismeretek. A zöldfelületi rendszer fogalma. Zöldfelület-zöldterület. A zöldfelület típusai: a kondicionáló és termesztési célú zöldfelületek. A zöldfelületi rendszer funkcionális-rekreációs, ökológia-kondicionáló, település-szerkezeti és esztétikai feladatai, vizsgálati és értékelési módszerek (LAI, Radó- és Párkányi-féle). Zöldtetők típusai, főbb jellemzőik. A településeken és rekultivációkon alkalmazott őshonos és idegen fa- és cserjefajok főbb jellemzői és felismerésük.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha levelező tagozaton egy tantárgy esetén a tantárgyi tematikában előirányzott foglalkozások több mint 50%-áról hiányzott.

A félév sikeres befejezésének feltétele az **aktív órai jelenlét**, **a feladatok határidőre való elkészítése, bemutatása**, az **alaki és formai követelmények** betartása.

A jelenlét ellenőrzésének módja:

*A Gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezető jelenléti ívet/ konzultációs lapot vezet****, megjelent,*** *valamint* ***nem jelent meg/ nem készült*** *bejegyzéssel. A félév során a hallgató munkájáról két alkalommal ad számot vizuális prezentáció keretében.*

**Számonkérések**

*Félévközi jeggyel záruló tantárgy (PTE TVSz 40§(3))*

A tantárgy félévközi jeggyel zárul. A félév zárása a 14. héten történik.

**Pótlási lehetőségek módja, típusa** (PTE TVSz 47§(4))

Félévközi és félév végi leadások, valamint azok pótlás és/vagy javítása a részletes program szerint.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. A szakmai tartalom hiánya / értékelhetetlensége elégtelent érdemjegyet von maga után. Ha ez a szorgalmi időszak végén (14. hétig) történik, akkor a hallgató a vizsgaidőszakban 1 alkalommal megpróbálhatja javítani az érdemjegyet.*

*14. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (rögzítés NEPTUNban 15.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (15.hét péntek 12.00-ig) - aláírás megtagadva akkor->*

*-vagy ha aláírás van, de elégtelen az osztályzat NEPTUN rögzítés (15.hét péntek 12.00-ig) akkor ->*

*16. hét - javítás pótlás*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg, akkor aláírás megtagadva - NEPTUN rögzítés a tárgyat a következő tanévben újra felveheti!*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

1. Az előadások során vetített diák – elérhetők a Teamsen a tantárgyhoz tartozó virtuális térben

[2.] Ormos Imre: A kerttervezés története és gyakorlata BP. 1967

Ajánlott irodalom és elérhetősége

[1.] Böjte Tibor (2007): Zöldterületek fenntartása – oktatási segédlet („Az építész és építőmérnök képzés szerkezeti és tartalmi fejlesztése” HEFOP/2004/3.3.1./0001.01), PTE PMMK, Urbanisztika Tanszék

[2.] Jámbor I. (2000): Zöldfelületrendezés I. A település zöldfelülete. Egyetemi jegyzet. SZIE, Budapest.

[3.] Bartha Dénes (1999): Magyarország fa- és cserjefajai – Mezőgazda Kiadó, Budapest.

[4.] Bartha Dénes (1997): Fa- és cserjehatározó – Mezőgazda Kiadó, Budapest.

[5.] Coombes, A.J. (1993): Fák. Határozó kézikönyvek – Panem-Grafo, Budapest.

[6.] Godet, J-D. (1993): Fák és cserjék – Officina Nova, Budapest.

[7.] Peter Zöch (szerk.); Gesa Loschwitz (szerk.) Európai tájépítészet - Válogatott projektek 2000-2005, Budapest: Terc Kft, ISBN:1111011687995

[8.] Dr. Jámbor Imre: A harmónikus kert BP. 1992

[9.] Perényi Imre: Város Ember Környezet, BP. Műszaki Könyvkiadó 1976

[10.] 2010 Tájodüsszeia, katalógus a magyar tájépítészet szakma 2000-2010 közötti legfontosabb alkotásaiból

[11.] Richardson, Tim: Konceptuális kertek BP. Terc Kft. 2008 ISBN: 978963953583

Órai jegyzetek, segédletek, kiosztott mintapéldák

Ajánlott internetes oldalak kortárs példákhoz: Tajepiteszek, Landscape Architects Network, Art & Landscape Design, Landezine.

## Oktatási módszer

A tantárgy folyamatos kommunikáción alapszik az oktató és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatójától független szakemberek bevonásával

# Részletes tantárgyi program és követelmények

## Metodika és szempontrendszer:

Előadás projektoros kivetítéssel, ill. személyes konzultáció. Növény-felismerési gyakorlatok. Egyéni hallgatói feladatok.

* közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése
* önálló tovább gondolása a feladatnak
* közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése

## Feladatok és követelményrendszerük

1. Feladat:

Egy választott település zöldfelületi elemzése bemutatóval (max. 25+25 pont), és egy sikeres növény-felismerési feladat (max. 50 pont) megoldása. A zöldfelületi elemzés és előadás szempontjait a 2. oktatási héten megkapják a hallgatók. A két feladat – együttesen max. 100 pont. A feladatok leadása és a növény-felmondás időpontja a tematika részletes programjában meghatározott időpontban történik.

A „zöldfelületi részjegy” kialakítása – a két feladat (beadandó dolgozat + előadás és növény-felismerés) és az órai aktivitás alapján – kerül minősítésre.

Mind a beadandó és előadás, mind a növényfelismerés kétszer pótolható, egyszer a szorgalmi időszakban, egyszer pedig a vizsgaidőszak első hetében.

1. Feladat:

A tantárgyfelelőssel egyeztetett témában feldolgozott *közkert,* vagy *kerti architektúra,* vagy *módszertan* tanulmány, mely a tematikában rögzített időpontban digitálisan és 420x420 mm-es habkartonra felkasírozva nyújtandó be. (Max. 100 pont)

## Program heti bontásban

**Hét Téma Irodalom Határidő**

1. hét:

**2. hét:** **1. Feladat kiadása** **8. heti óra**

 A települési zöldfelületi rendszer fogalma.

 A zöldfelület típusai. A kondicionáló célú zöldfelületek.

 A termesztési célú zöldfelületek.

 Növénytani és morfológiai alapok. Lakóterületek jellemző

 fa- és cserjefajai. Mezőgazdasági területek jellemző fa- és

 cserjefajai. Az előadás diái

3. hét:

**4. hét:** A zöldfelületi rendszer funkcionális-rekreációs,

 ökológiai-kondicionáló, településszerkezeti-esztétikai feladatai.

 Üdülőterületek jellemző fa- és cserjefajai. Az előadás diái

5. hét:

**6. hét:** Budapest zöldfelületi rendszere. Vizsgálati és értékelési

 módszerek. A hazai és a külföldi zöldfelületi tervezés

 összehasonlítása. Rekultivációs fajok. Az előadás diái

7. hét:

**8. hét:** A zöldfelületi tervezések problémái, fő szempontjai. Az előadás diái

 Adventív fajok.

 1. Feladat: Beadandó dolgozatok leadási határideje.

 Hallgatói előadások megtartása.

9. hét: Őszi szünet

**10. hét:** **2. Feladat kiadása 14. heti óra**

 A kertművészet célja, helye a művészetek között.

 A kerttervezés mai szempontjai. Az előadás diái

11. hét:

**12. hét:** A kerti kép kialakulásának feltételei, elemei és kapcsolataik.

Kerti architektúrák. Az előadás diái

13. hét:

**14. hét:** 2. feladat leadása.

 A kerttervezés különféle feladatai; városi terek, üdülőparkok,

 gyerekparkok, játszóterek, sétány, kultúrparkok, sportparkok

 Középületek kertjei;

 iskola, óvoda, vendéglátóhelyek, kórház kertjei Az előadás diái

 **ALÁÍRÁS ÉS GYAKORLATI JEGY MEGSZERZÉSE**

15. hét:

16. hét: **Pótlások**

A félév folyamán, a szorgalmi időszakban felmerülő kérdésekkel, problémákkal a tantárgyfelelőst lehet keresni.

Pécs, 2022.09.01.

 Dr. HEIDECKER Adél

 tantárgyfelelős

 Dr. PÉCZ Tibor

 tud. főmunkatárs